**5. gaia**

**Gainerako sintagmen azterketan sakontzen**

[1. Perpausaren inguruko egitura funtzionala 1](#_Toc497125572)

[1.1. AS/as eta Asp-S bereizketa 1](#_Toc497125573)

[1.2. Inflexio buruaren banaketaz 2](#_Toc497125574)

[2. Ezeztapena eta konplementatzailearen eremua 3](#_Toc497125575)

[2.1. Ezeztapenaren analisiaz 3](#_Toc497125576)

[2.1.1. Ezeztapena buru sintaktiko 3](#_Toc497125577)

[2.1.2. Ezeztapena euskaraz 4](#_Toc497125578)

[2.2. Konplementatzailearen bi funtzioez 6](#_Toc497125579)

[3. Izenaren inguruko egitura funtzionala: DS eta QS/Numero-Sintagma 8](#_Toc497125580)

[3.1. Determinatzaile-Sintagmaren Hipotesia: onurak eta arazoak 8](#_Toc497125581)

[3.2. Egitura hedatzen: Numero-Sintagma edo Q-Sintagma 9](#_Toc497125582)

[3.3. Izen-sintagmaren barneko adjektiboen inguruan 11](#_Toc497125583)

# 1. Perpausaren inguruko egitura funtzionala

## 1.1. AS/as eta Asp-S bereizketa

● Nola aztertu behar dira aspektu-atzizkiak? Justifikatuta ote dago aS, Asp-S eta Inf-S bereiztea? Agian bai, zeren bai baitira [AS-aS] baino zabalagoak diren osagaiak, baina perpaus izatera heltzen ez direnak:

(1) a. Zer egiten du Anak?

b. *egunkaria irakurri*  (= AS edo aS)

c. *Anak egunkaria irakurtzen du* (= Inf-S)

d. Anak ez du *egunkaria irakurtzen*

e. Anak ez du ***egunkaria irakurtzen*** *ez* ***irratia entzuten*** (aS baino handiagoa den osagaia da juntagaia)

🡺 [AS-aS] baino handiagoa dirudien osagai hori beste egitura batzuetan ere sumatzen da:

(2) a. G: zertan dabil Ana? E: *egunkaria irakurtzen* (= Asp-S)[[1]](#footnote-1)

b. Ana [*egunkaria irakurtzen*] ari da (= Asp-S)

 c. Ana [*egunkaria irakurtzen*] ikusi dut (= Asp-S)

 d. Ana [*egunkaria irakurtzen*] hasi da (= Asp-S)

►Aurrerantzean, beraz, aspektua buru gisa irudikatuko dugu, hiru aukerarekin:

(3) *irakurr-i, apur-tu* = [+burutua]; *irakur-tzen, apur-tzen* = [-burutua];

*irakur-ø, irakurr-iko; apur-ø, apur-tuko* = [+gertakizun]

🡺 Adizki trinkoen kasuan, AspS egiturarik ez dagoela suposatuko dugu (Laka 1993b).

## 1.2. Inflexio buruaren banaketaz

● Bigarren gaian hausnartu bezala, perpaus arruntean INF (edo LAG) kategoria perpausaren burutzat hartzeko argudioetariko bat da ikusmolde horrek subjektuak eta laguntzaileak duten komunztadura-harremana *espezifikatzaile-buru* harreman orokorraren azpikasutzat hartzea permititzen duela.

● Laurogeiko hamarkadaren hasieran eta hurrengoaren hasieran, hainbat saio (cf. Pollock 1989, Chomsky 1991, 1993) egin ziren perpausaren egitura funtzionala zein izan zitekeen ikertzeko. Batetik, elementu funtzional bakoitza (denbora, ezeztapena, aspektua) sintagma batekin parekatzeak eta, bestetik, komunztadura guztiak *espezifikatzaile-buru* harreman banaren bitartez azaldu nahiak perpaus egitura nahiko aberastu zuten. Euskararako, ikuspegi horren adibiderik ezagunena Laka (1988, 1993b) lanetan daukagu:

(4) Dnb-S

 DSerg Dnb’

 Mod-S DnbE-Dnb

 DSdat Mod’

 Inf-S ModD-M

 DSabs Inf’

 Asp-S InfA-erroa

 aS Asp

 a

 (nik) (zuri) (hura) ~~nik~~ ~~zuri~~ ~~hura~~ eman–go di zu t

Azterbide honetan, euskarazko DS guztien komunztadura DS argumentu bakoitza (Inflexioa, Modua, Denbora) buru funtzionalen espezifikatzaile-gune baten kokatuaz lortuko litzateke.

● Gaur egun, aitzitik, ohikoagoa da perpausaren elementu funtzionalak sinpletzea eta buru funtzionalak bizpahirura murriztea: *as-(AspS-)DnbS*

● Komunztadura urrunetik, o-komandoaren bidez, ezar daitekeen harremana da: autore batzuendako (Fernández 2004, Rezac 2008, besteak beste) *a-Dnb* buru konplexuak (*a* buruak *Dnb* buruarekin bat egin ondoren) aukera du o-komandatzen dituen argumentuekin komunztatzeko; beste batzuendako (Arregi & Nevins 2012), berriz, *Dnb* buruak soilik ezartzen du

 komunztadura (nahiz eta komunztadura-morfemak eurak mugitu egiten diren).

● Gauzak horrela, aurrerantzean erabiliko dugun egitura hauxe da (Arregi & Nevins 2012):

(5) Dnb” (edo Inf”)

 DS Dnb’ (edo Inf’)

 AspS Dnb (edo Inf)

 aS Asp[-burutua]

 DS a’

 AS a

 DS A

 Anak ~~Anak~~ egunkari guztiak √irakur -[Ø]arazi -tzen ditu

# 2. Ezeztapena eta konplementatzailearen eremua

## 2.1. Ezeztapenaren analisiaz

### 2.1.1. Ezeztapena buru sintaktiko

● ezeztapena = sintaxiko buru funtzionaltzat jo izan da Pollocken (1989) lanaz gero, Aditzaren eta *Inflexio*/*Denbora* kategoriaren bategitea galarazten duen neurrian:

(6) a. John -s eat chocolate 🡪 John ***eat+s*** chocolate

 b. John -s *often* eat chocolate 🡪 John ~~eat~~ *often* ***eat+s*** chocolate

 c. John -s ***not*** eat chocolate 🡪 \*John ~~eat~~ ***not*** ***eat+s*** chocolate

 🡪 John *does* ***not*** eat choclate

● Hizkuntza askotan, ezeztapena eskuarki DNB eta Aditzaren artean kokatzen den arren, Ouhallak (1990, 1991) eta Lakak (1990) ezeztapenaren parametroa proposatu zuten:

(7) *Ezeztapenaren parametroa*

 a. Ezeztapenak Dnb-S hautatzen du (edo haren gainetik dago);

 b. *Dnb* kategoriak Ezeztapen-Sintagma hautatzen du (edo haren gainetik dago)

🡺 Praktikan, parametro honek ezeztapenak bi kokapen izan ditzakeela aurreikusten du.

### 2.1.2. Ezeztapena euskaraz

● Proposamen ezagunena Lakari (1989b, 1990, 1993b) zor zaio. Nabarmendu (eta azaldu) beharreko bi datu daude:

 a. ezeztapenak ohiko hurrenkera aldatzen du perpaus nagusietan, baina aldaketak ez die mendeko perpausei eragiten:

(8) a. etxea erori da b. \*etxea erori ez da

 c. ez da etxea erori d. etxea erori ez delako

b. ingelesez ez bezala, euskaraz ezeztapenak subjektua o-komandatzen du, *ezezkako polaritatedun elementuek*[[2]](#footnote-2) erakusten dutenez:

(9) a. ez du inork deitu b. \* anybody didn´t (= did *not*) call

● Lakaren proposamena: euskaraz  burua buru-lehena da eta Dnb erakartzen du baldintza unibertsal batek behartuta:

(10) ***Denboraren o-komando baldintza***(Laka 1990)

A-Egituran, *Dnb* buruak perpaus barneko buru funtzional guztiak o-komandatuko ditu[[3]](#footnote-3)

(11) a. S b. S

 ’ ’

  DnbS  DnbS

 DS Dnb´ Dnb DS Dnb´

 AspS Dnb AspS Dnb

 Asp Asp

 ez etxea …. erori da ez da etxea …. erori ~~da~~

► Nola azaldu mendeko perpausetako hitz hurrenkera? *Konp* buruak *osorik* erakartzen du:

(12) Konp-S KonpS

 S Konp  S Konp

 DnbS  DnbS  Konp

 [ Dnb] Dnb [  Dnb]

 ez da etxea erori ~~da~~ -en [~~ez da~~] etxea erori ~~da~~ [ez da] -en

►Ezezkako polaritatedun elementuen jokabidea ere azalduta geratzen da: ezeztapenak ezezko polaritatedun subjektua o-komandatzen du euskaraz A-Egituran (baina ez ingelesez):

(13) S

 ’

  DnbS

  Dnb] Dnb´

 DS

 AspS Dnb

 Asp

 ez du inork …. deitu ~~du~~

● Interesgarriro, ezezkako polaritatedun elementuek beste hurrenkera bat onartzen dute: ezeztapenaren ezkerretara kokatzea (Laka 1993b):

(14) a. *ez* du *inork* gaur deitu b*. inork ez* du deitu

 c. \**inork* gaur *ez* du deitu d. gaur *inork ez* du deitu

(15) a. *ez* duzu lehenago *inoiz* deitu b. *inoiz ez* duzu deitu

c. \* *inoiz* lehenago *ez* duzu deitu d. lehenago *inoiz ez* duzu deitu

🡺 Lakak interpretatzen du, honelako kasuetan ezeztapen buruak halako komunztadura bat (*espezifikatzaile-buru* harremanaren bidez) eduki behar duela ezezko polaritatedun elementuarekin (eta horren ondorioz gertatzen da elkarren ondo-ondoan egotea):

(16) S

 ***inork/inoiz*** ’

* DnbS[[4]](#footnote-4)

 ***ez***

● Ezeztapenaren analisiaz ohar bat:

Lakaren Ezeztapenaren analisiak azaldu gabe uzten du datu garrantzitsu bat: subjektuaren posizio arrunta ezkerretara dela, ez ezeztapenaren eskuinera:

(17) a. Ainhoak liburua irakurri du

b. Ainhoak ez du liburua irakurri (ezezkako hurrenkera arrunta)

c. Ez du Ainhoak liburua irakurri (hurrenkera ona, baina ez da arruntena)

🡺 Gabezia hau beste azterbide batzuek ere jasaten dute (Ortiz de Urbina 1994, Haddican 2004, 2008)

## 2.2. Konplementatzailearen bi funtzioez

● Aurreko 2. gaian azaldu genuen bezala, *Konplementatzaile* buru sintaktikoa bi gertaerarekin lotzen da:

a. menderagailuen kokapenarekin; eta

b. perpaus hasierako NZ-hitzen (galdetzaileen) osteko posizio sintaktikoarekin (cf. *A-2* “aditza bigarren” fenomenoarekin):

(18) a. I see [[Konp ***that***] you visited London], I asked [[Konp***whether***] you visited London]

 b. Which city [Konp ***did***] you visit ~~which city~~?

🡺 Gertatera biok euskaraz hurrenkera kontraesankorra dutenez…

(19) a. London bisitatu duzu*-ela* ikusten dut, London bisitatu ote duzu-*n* galdetu dut

 b. Zein hiri bisitatu duzu [Dnb-S zuk ~~zein hiri~~ ~~bisitatu duzu~~]?

 (cf. c. zein hiri duzu [Dnb-S zuk ~~zein hir~~i bisitatu ~~duzu~~]? [nafar-lapurteraz])

 (cf. d. \*zein hiri [Dnb-S zuk ~~zein hiri~~ bisitatu duzu]?)

Ortiz de Urbinak (1987b, 1989a, eta hh) *Konp* burua hasieran kokatzea proposatzen du; menderagailuen amaierako kokapena klitizazio morfologikoaren ondorio izan omen liteke :

(20) KonpS

 NZ-hitzak Konp’

 Konp  DnbS

 *Zein hiri* bisitatu duzu zuk ~~zein hiri~~ ~~bisitatu duzu~~ ?

 -~~ela~~ zuk London bisitatu duzu***-ela***

🡺 Proposamen honek euskarazko *Konp* burua buru-parametroaren salbuespentzat hartzera behartzen du.

● Berrikiago, arazo hau beste era batera aztertzea proposatu du Ortiz de Urbinak (1999, 2008) Rizzi (1997) lanari jarraituz; azterbide berriak ezkerretara dagoen *Foku-Sintagma* eta eskuinera dagoen *Jokatutasun-Sintagma* (edo *Konp-S*) bereizten ditu:

(21) a. [IndarS Indar ….[Foku-Sintagma ***Foku*** [Jok-S/KonpS [DnbS DS [Dnb’ aS Dnb]] ***Jok/Konp***]]]

 b.



Azterbide honetan, fokuak eta galdegaiak Foku-Sintagmaren espezifikatzaile gunea beteko lukete eta, halakoetan, aditza Foku posizioan legoke; menderagailuak beti ere amaieran, *Jokatutasun* edo *Konp* buruan, leudeke:

(22) a.[[ London bisitatu duzu] [Konp *-ela* ]] ikusten dut

 b. [FokuS Zein hiri [Foku bisitatu duzu] [zuk ~~zein hiri bisitatu duzu~~]]?

 (cf. c. [FokuS zein hiri [Foku duzu] zuk ~~zein hir~~i bisitatu ~~duzu~~]]? [nafar-lapurteraz])

 (cf. d. \*[ FokuS zein hiri [Foku Ø] zuk ~~zein hiri~~ bisitatu duzu?)

🡺 Aurrerantzean, beraz, *Foku* burua eta *Jok/Konp* bereiziko ditugu, beharra dagoenean behintzat: lehena laguntzaileak NZ-hitzen aurrerapenean perpaus aurrean betetzen duen posizioa litzateke eta bigarrena, berriz, menderagailuen kokapena (cf. Elordieta 2013).

# 3. Izenaren inguruko egitura funtzionala: DS eta QS/Numero-Sintagma

## 3.1. Determinatzaile-Sintagmaren Hipotesia: onurak eta arazoak

● *Determinatzaile Sintagmaren Hipotesia* (DSH) tradizionalki izen-sintagmak deitu izan direnak determinatzailea buru edo ardatz duen egituratzat aztertzeari esaten zaio. DSH-ari izenaren ohiko analisia kontrajarri ohi zaio, determinatzaileak izenaren espezifikatzailetzat hartzen dituena:

(23) a. lagun-a, liburuaren itzulpen hau

 b. [IS[I’ lagun]-a], [IS [I’ liburuaren itzulpen] hau]

 ● DSH-k, 2. gaian (eta beroni dagokion irakurgaian) ikusi bezala, hainbat datu ederto azaltzen ditu:

a. IS eta DS bereizten dituzten egituren banaketa hobeto azaltzen du:

(24) a. Jon Donostian dabil {itzultzaile / \* itzultzailea}

 b. Epaileak {hiltzailetzat / \* hitzailea-tzat} jo du akusatua

 c. Barcenasek {\*diru / dirua} galdu zuen

 d. Barcenasek gogor {hitz, berba, lan, negar,… } egin zuen (cf. \*hitza, berbea…)

b. Mugatzaileek duten buru jokabidea eta pertsona-izenordainena hobeto ulertzen dira:

(25) a. *-a, -ak*, D: [+IS]

 b. *hau, hori*, ..., D: ([+IS])

(26) a. DS b. DS c. DS

 IS D D IS D

 lagun {-ak, -ok …} {hau, hauek} lagun {hau, hauek}

🡺 pertsona-izenordainak D huts bezala azter daitezke (*contra* gramatika tradizionala):

(27) DS

 D

 {ni, hi, gu…}

(28) a. \*[zenbat zuek] etorri zarete?

b. \*[hi erromantiko bat] nahi haut/haunat

 c. \*[oraingo zu hau] ez zaitut ezagutzen

d. \*[zu batek] ez zenuke hori inoiz esango

(29) a. Pertsona-izenordain singularrak: ni, hi, ... (cf. *-a, (r)ik, hau, hori, hura*, ...)

 b. Pertsona-izenordain pluralak: gu, zuek... (cf. -*ak, -ok, hauek, horiek*, ...)

c. Ildo beretik, izen-sintagma IS soilik gisa aztertzeak dituen kontraesanak edo bitxikeriak gainditzen ditu. Esaterako:

(30) a. Nire *irakasle* eta oraingo *tutore*-a ikusi dut (\*ditut)

b. Barcenasek {\*diru / dirua} galdu zuen

c. Pinochet-en herriaren zapalketa (Goenaga 1991)

🡺 (30a)-n buruak (artikuluak!) agintzen du egitura osoaren banakea, ez izenak.

🡺 (30b)-n arazoa da argumentuak DS direla, ez IS.

🡺 (30c) *Pinochet* subjektua izenaren espezifikatzaile posizioan sortzen da, predikatu lexiko gehienen kasuan bezala

**●** Hala ere, DSH-k ez du mugatzaile eta zenbatzaileen banaketa eta bateragarritasuna ondo azaltzen:

(31) a. *bost liburu* erosi ditut b. *liburu asko* erosi ditut

(32) a. *bi liburu-ak* erosi ditut b. *liburu gutxi batzuk* erosi ditut

Galdera bi daude irekita, beraz :

a. Non kokatzen dira zenbatzaileak (mugatzaileekin batera ageri direnean)?

b. Zergatik dute zenbatzaileek kokapen bi ?

## 3.2. Egitura hedatzen: Numero-Sintagma edo Q-Sintagma

● Zenbatzaileak eta determinatzaileak batera egotea azaltzeko bidea buru funtzional bat gehiago proposatzea izan da (cf. Ritter 1991, Giusti 1997; Artiagoitia 2002, 2004 euskararako), Numero edo Q (ingelesezko *quantifier* hitzagatik). Hona labur zurrean proposamen horrek nola konpontzen dituen arestiko bi galdera irekiak:

a. Zenbatzaile-determinatzaileen banaketa hobeto azaltzen da beste buru batekin:

(33) a. Diru gutxi neukan, eta neukan *diru gutxi hori* xahututa daukat

 b. DS

 QS D

 IS Q

 diru gutxi hori

 liburu gutxi batzuk

b. QS onartuta, espero izatekoa da ***sintagma itxurako zenbatzaileek*** izenaren ezkerreko kokapena izatea, *Q buruaren espezifikatzailean baitaude*. Predikzioa neurri batean betetzen da, zenbatzaile zehaztuen zalantzarekin:

(34) a. {honenbeste, hainbeste} tren *baina* a’.\* tren {honenbeste, hainbeste}

 b. [hainbat] tren *baina* b’. \* tren [hainbat]

 c. [hiru litro] ardo *baina* c’. \* ardo [hiru litro]

 d. [galtzak bete] lan *baina* d’. \* lan [galtzak bete]

 e. [hiru] ardo baina e’. \* ardo [hiru]

 (35) DS

 QS D

 ZenbS Q’

 IS Q

 hainbeste tren ø ø

● Hala ere, zenbatzaile zehaztuen portaerak berak ere antzeko azalpena izan dezake:

a. zenbatzaile zehaztu altuek neurri-sintagmen itxura eta kokapen berdina dutelako; eta

b. zenbatzaile zehaztuak eta neurri-sintagmak elkarren artean bateraezinak direlako:

(36) a. hiru lagun…, [hiru mila] lagun; cf. [hiru litro] ardo

 b. \*[hiru litro] [hiru] ardo

● Zenbatzaile zehaztugabe batzuen aldakortasun dialektalak ez dauka azalpen errazik ikuspegi honetan:

(36) a. {franko, asko, anitz} deabru *eta* b. deabru {franko, asko, anitz}

🡺Alegia, ez da oso sinesgarria hizkera batzuetan zenbatzaile zehaztugabe jakin batzuk buru direnik eta beste batzuetan sintagma direnik esatea.

►Konponbide natural bat da halako zenbatzaile zehaztugabeak denak burutzat hartzea eta horrenbestez izenaren eskuineko kokapena arruntzat jotzea. Hori gertatzen ez den hizkeretan, honelako zerbait genuke:

(37) *franko, asko, anitz,*…: Zenb/Q, [+\_\_\_IS]

[oro har, Zenb/Q beti legoke amaieran]

🡺 (36a)-ko datuak hizkera jakin batean egon daitekeen hutsune lexikotzat ikus litezke.

● I eta D buruen artean beste buru funtzional bat dagoela erakusteko argudio bat Artiagoitia (2002) lanean garatzen da. Bigarren buru bat izateak aukera ematen du artikulua kasu batzuetan NUM edo Q buruan egon daitekeela, hain zuzen ere beste hizkuntza batzuetan D posizioa hutsik egoten den kasuetan (interpretazio existentzialean):

(38) a. *trenak* pasatu dira (= interpretazio bi)

 a1. tren batzuk heldu dira (cf. “han llegado trenes”; interpretazio existentziala)

 a2. ezagunak diren trenak pasatu dira

 b. ura edan dut (= interpretazio bi)

 b1. ur zerbait edan dut

b2. ezaguna den ura edan dut

(39) a’. DS b’. DS

 QS D QS D

 IS Q IS Q

 tren -ak ø tren ø -ak

 ur -a ø ur ø -a

● laburbilduz: litekeena da ***-a/-ak*** artikuluak *numeroa* besterik ez adieraztea determinatzailerik gabeko DS-etan [= interpretazio existentzialean]; edo, besterik gabe, nolabaiteko zenbatzaileak izatea (Eguren 2006, 2012).

## 3.3. Izen-sintagmaren barneko adjektiboen inguruan

● Orain arte adjunktutzat aztertu ditugu adjektiboak; hala ere, izan dira proposamenak izen-sintagmaren barruko Adj-S horiek D-ren osagarritzat hartzeko (Abney 1987, Artiagoitia 2000: 63-67, Artiagoitia 2006):

(40) a. liburu oso interesgarriak b. ***oso*** liburu interesgarriak

 c. \* poema irakurtzen zailak

d. poema hauek (irakurtzen) zail-ak dira

(40b-d) datuek azalpen bat izan dezakete honako analisi batekin:

(41) DS

 AdjS D

 espez Adj’

 IS Adj

● Artiagoitia (2006) lanean, adjektibo hierarkia zurrunak badirela proposatu dutenekin bat (Scott 2002), euskal adjektiboak buru funtzionaletan kokatzea proposatzen da eta adjektiboen mailakatzailea [espez, Q’] posizioan kokatzen dela iradokitzen da:

(42) a. DS b. DS

 FS D QS D

 FS Fzabalera/Adj Adjs Q’

 IS Fkolorea/Adj FS Q

 IS F

 arropa gorri zabal -ak

 oso poema zail ø -ak

Mailakatzaileak eta zenbatzaileak banaketa osagarrian izateak badu, hartara, azalpen posiblea:

(43) a. DS b. DS

 QS D QS D

 **ZenbS** **AdjS** Q’ **ZenbS** Q’

 FS Q FS **Q**

 IS F/Adj IS F/Adj

 hainbeste oso liburu on ø ø nahiko neska polit bat ø

 [datuak Euskaltzaindia (1993: 148) lanetik hartuak]

Alegia, biak lehiatzen dira Q buruaren inguruan kuantifikatzaile lana egiteko (izenaren kuantifikazioa eta adjektiboak adierazten duen ezaugarriarena) eta, beraz, ezin dira batera agertu.

🡺 Nolanahi ere, aurrerantzean adjektiboak orain arte bezala aztertuko ditugu (adjunktu gisa alegia).

1. Honetaz ikus Arteatx (2011). [↑](#footnote-ref-1)
2. Ezezkako polaritatedun elementuak (EPE) *inor, ezer, inoiz*… tankerako izenordainei esaten zaie. [↑](#footnote-ref-2)
3. Mugimendu honen ondorioz, *Dnb* buru ahulak behar duen euskarri morfologikoa lortzen du (cf. Ortiz de Urbina 1993b, 1994a). [↑](#footnote-ref-3)
4. Jakina, azterbide honek adjunktuak X” mailan daudela suposatzen du. [↑](#footnote-ref-4)